Συντεταγμένες: 49°53′N 2°25′E﻿ / ﻿49.883°N 2.417°E﻿ / 49.883; 2.417

Η **Σομ** (γαλλικά: *Somme*) είναι νομός της Γαλλίας, που βρίσκεται στο βόρειο τμήμα της χώρας και το όνομά του προέρχεται από τον ποταμό Σομ που τον διαρρέει. Αποτελεί τμήμα της περιοχής Ω-ντε-Φρανς.

Το INSEE και το Ταχυδρομείο του αποδίδουν τον κωδικό 80. Η πρωτεύουσα είναι η Aμιάν. Οι άλλες κύριες πόλεις είναι οι Aμπεβίλ, Αλμπέρ και Περόν. Έχει 572.744 κατοίκους και είναι ο 44ος πιο πολυπληθής νομός της χώρας. Οι κάτοικοι ονομάζονται Σαμαριάν, από το κελτικό όνομα του ποταμού Σομ, Σαμάρα.

Έχει έκταση 6.166,17 τετραγωνικά χιλιόμετρα και διοικητικά αποτελείται από 4 διαμερίσματα.

Γεωγραφία
---------

Ο νομός Σομ ανήκει στην περιοχή Ω-ντε-Φρανς, στα βόρεια της Γαλλίας. Πριν από το 2016, με τους νομούς Αιν και Ουάζ, αποτελούσαν την περιοχή Πικαρδία. Από το 2016, μετά τη διοικητική μεταρρύθμιση, οι περιοχές Πικαρδία και Νορ-Πα-ντε-Καλαί συγχωνεύτηκαν και σχημάτισαν τη νέα διοικητική περιοχή Ω-ντε-Φρανς.

Συνορεύει με τους νομούς Πα-ντε-Καλαί, Νορ, Ουάζ και Σεν-Μαριτίμ και στα βορειοδυτικά βρέχεται από τη Μάγχη. 

Το έδαφος του νομού Σομ αποτελείται από ένα ασβεστολιθικό οροπέδιο που διαρρέεται από τον ποταμό Σομ, που είναι ο μεγαλύτερος στα βόρεια της Γαλλίας με μήκος 192 χιλιόμετρα και λεκάνη απορροής 5.842 χμ2

Περιλαμβάνει τον ποταμόκολπο του ποταμού Σομ με ελώδεις εκτάσεις. Η ακτογραμμή έχει μήκος 70 χιλιομέτρων και περιλαμβάνει θαλάσσιους κρημνούς, παράκτιες θίνες και μεγάλες ακρογιαλιές.

Ιστορία
-------

Χάρτης του νομού Σομ
Ο νομός Σομ είναι ένας από τους 83 νομούς (σήμερα 101) που δημιουργήθηκαν το 1790, κατά τη διάρκεια της Γαλλικής επανάστασης. Δημιουργήθηκε από εδάφη της παλιάς επαρχίας Πικαρδία.

Ο νομός, ιστορικό κέντρο της Πικαρδίας, ήταν πάντα περιζήτητος για τη στρατηγική του θέση μεταξύ του Παρισιού και της Φλάνδρας. Αυτή η ευρέως ανοιχτή περιοχή υπήρξε η σκηνή μερικών από τις πιο εντυπωσιακές μάχες στην ιστορία της Γαλλίας.

Στην αρχαιότητα ανήκε στη Βελγική Γαλατία. Η περιοχή κατακτήθηκε από τους Φράγκους υπό τον Κλοβίς Α΄ το 486 και έγινε μέρος της Φραγκικής Αυτοκρατορίας. Μετά τη Συνθήκη του Βερντέν (843), η περιοχή αποτέλεσε τμήμα της Δυτικής Γαλλίας, που αργότερα ονομάστηκε Γαλλία. Στους φεουδαρχικούς χρόνους, το δυτικό τμήμα του νομού Σομ αποτελούσε την κομητεία Ποντιέ. 

Στη μικρή κοινότητα Ναούρ, για να αποφύγουν τους κινδύνους πολέμων και εισβολών, οι κάτοικοι δημιούργησαν υπόγειες στοές που χρησιμοποιήθηκαν σαν καταφύγια από τις επιδρομές των Νορμανδών (Βίκινγκς) τον 9ο αιώνα μέχρι και πάλι κατά τον Β΄Παγκόσμιο πόλεμο.

Το 1346 η μάχη του Κρεσύ, μια σημαντική νίκη της Αγγλίας στις αρχές του Εκατονταετούς πολέμου, διεξήχθη επίσης σε αυτό το νομό.

Η βόρεια κεντρική περιοχή του νομού Σομ ήταν ο τόπος μιας σειράς μαχών κατά τη διάρκεια του Α 'Παγκοσμίου Πολέμου. Ιδιαίτερα σημαντική ήταν η Μάχη του Σομ του 1916. Ως αποτέλεσμα αυτής και άλλων μαχών που διεξήχθησαν στην περιοχή, ο νομός έχει πολλά στρατιωτικά νεκροταφεία και αρκετά σημαντικά μνημεία αφιερωμένα στους πολλούς στρατιώτες από διάφορες χώρες που σκοτώθηκαν στα πεδία μάχης.

Διοικητική διαίρεση
-------------------

Ο νομός Σομ αποτελείται από 4 διοικητικά διαμερίσματα, 23 καντόνια και 772 κοινότητες:

| Διαμέρισμα | Καντόνια | Κοινότητες | Κάτοικοι
Απογραφή 2016 | Έκταση
χμ² | Πυκνότητα
Κατ./χμ² | Κωδ.
INSEE |
| --- | --- | --- | --- | --- | --- | --- |
| Αμπεβίλ | 6 | 164 | 125.867 | 1.559,83 | 81 | 801 |
| Aμιάν | 13 | 291 | 304.282 | 2.343,09 | 130 | 802 |
| Μονντιντιέ | 3 | 109 | 47.700 | 781,85 | 61 | 803 |
| Περόν | 4 | 208 | 94.895 | 1.481,40 | 64 | 804 |
| Σύνολο | 23 | 779 | 572.744 | 6.166,17 | 93 | 8 |

Οι μεγαλύτερες πόλεις του νομού Σομ είναι:

| Πόλη | Κάτοικοι
(2016) | Διαμέρισμα |
| --- | --- | --- |
| Αμιάν | 133.755 | Aμιάν |
| Αμπεβίλ | 23.231 | Aμπεβίλ |
| Αλμπέρ | 9.951 | Περόν |
| Περόν | 7.628 | Περόν |
| Κορμπί | 6.288 | Αμιάν |
| Ντουλάν | 6.279 | Αμιάν |
| Μοντιντιέ | 6.274 | Μοντινιέ |
| Ρουά | 5.864 | Μονντιντιέ |
| Λονγκώ | 5.550 | Αμιάν |

Οικονομία
---------

Η τοπική οικονομία στηρίζεται στη γεωργία με καλλιέργειες δημητριακών, ζαχαρότευτλων, ζωοτροφών και λουλουδιών, στην κτηνοτροφία, κυρίως με βοοειδή, στη βιομηχανία, με εργοστάσια επεξεργασίας τροφίμων, υφασμάτων, μετάλλων, χημικών προϊόντων, και στον τουρισμό.

Έμβλημα
-------

* Το έμβλημα του νομού ΣομΤο έμβλημα του νομού Σομ

Τουρισμός
---------

το Μουσείο Σομ 1916
Το παραθαλάσσιο τμήμα του νομού Σομ έχει δύο χαρακτηριστικά: το πρώτο είναι ο αριθμός των δημοφιλών παραλιών και θερέτρων κατά μήκος της ακτής. Τα περισσότερα από αυτά τα θέρετρα έχουν μεγάλες αμμώδεις παραλίες και απλώνονται κατά μήκος μιας εκτενούς ακτογραμμής μήκους 70 χιλιομέτρων. Το άλλο χαρακτηριστικό είναι το φυσικό περιβάλλον γύρω από τις εκβολές του ποταμού Σομ, ένα προστατευμένο φυσικό περιβάλλον που περιλαμβάνει άγρια φύση και παρθένο σκηνικό και προσελκύει πολλούς επισκέπτες.

Κοντά στην Περόν, ανατολικά της Αμιένης βρίσκονται οι περιοχές που σχετίζονται με τον Α΄ Παγκόσμιο Πόλεμο. Υπάρχει ένα κύκλος περιηγήσεων που περιλαμβάνει πολλές από τις σημαντικότερες τοποθεσίες, όπως τα πεδία μάχης, τα μνημεία και τα νεκροταφεία και ονομάζεται *Περιηγήσεις μνήμης* (Circuit de Souvenir). Μέρος αυτού του κύκλου, είναι η επίσκεψη στο μουσείο Ιστορικό του Μεγάλου Πολέμου που βρίσκεται μέσα στο μεσαιωνικό κάστρο του Περόν, όπου εκτίθενται πολλά αντικείμενα από τον πόλεμο. Ένα άλλο σημαντικό μουσείο στην Αλμπέρ, το Μουσείο Σομ 1916, περιλαμβάνει εκθέματα σχετικά με τη ζωή των στρατιωτών στα χαρακώματα κατά τη διάρκεια του πολέμου.

  

* Ο καθεδρικός ναός της ΑμιένηςΟ καθεδρικός ναός της Αμιένης
* Η Μερ-λε-ΜπαινΗ Μερ-λε-Μπαιν
* ΑμιένηΑμιένη
* Το κάστρο ΡαμπύρΤο κάστρο Ραμπύρ
* Φώκια στον κόλπο του ΣομΦώκια στον κόλπο του Σομ
* Εκκλησία στο Σαιν-Βαλερύ-συρ-ΣομΕκκλησία στο Σαιν-Βαλερύ-συρ-Σομ
* Υπόγεια καταφύγια στη ΝαούρΥπόγεια καταφύγια στη Ναούρ
* Καμπίνες στην πλαζ - Καγιέ-συρ-ΜερΚαμπίνες στην πλαζ - Καγιέ-συρ-Μερ
* Ο πύργος του ΛονγκΟ πύργος του Λονγκ
* Ανακατασκευασμένη παλαιολιθική κατοικία στο Πάρκο αναψυχής ΣαμαράΑνακατασκευασμένη παλαιολιθική κατοικία στο Πάρκο αναψυχής Σαμαρά
* Μνημείο της μάχης του Κρεσύ, 1415Μνημείο της μάχης του Κρεσύ, 1415
* Το δημαρχείο της ΑλμπέρΤο δημαρχείο της Αλμπέρ

Παραπομπές
----------

1. ↑  (Γαλλικά) Benabed, Shahinez (7 Ιανουαρίου 2019). «Muriel Nguyen change de préfecture». *acteurspublics.com*. Ανακτήθηκε στις 7 Ιανουαρίου 2019.
2. ↑  «Populations légales 2020» Εθνικό Ινστιτούτο Στατιστικής και Οικονομικών Μελετών. 29  Δεκεμβρίου 2022.
3. ↑ . «habitants.fr/somme-80».
4. ↑  André Guerville , Abbeville, imp. Frédéric Paillart, coll. « Richesses en Somme », 4e trimestre 2003, 302 p. p. 118
5. ↑  Εγκυκλοπαίδεια Μπριτάννικα τομ. 54, σελ.347

Εξωτερικοί σύνδεσμοι
--------------------

Η επίσημη ιστοσελίδα του νομού Σομ

|  |  |  |  |
| --- | --- | --- | --- |
| 

| π • σ • ε
Νομοί της Γαλλίας |
| --- |
|  |
| 
* 01 Αιν
* 02 Αιν
* 03 Αλλιέ
* 04 Αλπ-ντε-Ωτ-Προβάνς
* 05 Ωτ-Αλπ
* 06 Αλπ-Μαριτίμ
* 07 Αρντές
* 08 Αρδέννες
* 09 Αριέζ
* 10 Ωμπ
* 11 Ωντ
* 12 Αβερόν
* 13 Μπους-ντυ-Ρον
* 14 Καλβαντός
* 15 Καντάλ
* 16 Σαράντ
* 17 Σαράντ-Μαριτίμ
* 18 Σερ
* 19 Κορέζ
* 2A Νότια Κορσική
* 2B Άνω Κορσική
* 21 Κοτ-ντ'Ορ
* 22 Κοτ-ντ'Αρμόρ
* 23 Κρεζ
* 24 Δορδόνη
* 25 Ντου
* 26 Ντρομ
* 27 Ερ
* 28 Ερ-ε-Λουάρ
* 29 Φινιστέρ
* 30 Γκαρ
* 31 Ωτ-Γκαρόν
* 32 Ζερς
* 33 Ζιρόντ
* 34 Ερώ
* 35 Ιλ-ε-Βιλαίν
* 36 Αντρ
* 37 Αντρ-ε-Λουάρ
* 38 Ιζέρ
* 39 Ζυρά
* 40 Λαντ
* 41 Λουάρ-ε-Σερ
* 42 Λουάρ
* 43 Ωτ-Λουάρ
* 44 Λουάρ-Ατλαντίκ
* 45 Λουαρέ
* 46 Λοτ
* 47 Λοτ-ε-Γκαρόν
* 48 Λοζέρ
* 49 Μαιν-ε-Λουάρ
* 50 Μανς
* 51 Μαρν
* 52 Ωτ-Μαρν
* 53 Μαγιέν
* 54 Μερτ-ε-Μοζέλ
* 55 Μεζ
* 56 Μορμπιάν
* 57 Μοζέλ
* 58 Νιέβρ
* 59 Νορ
* 60 Ουάζ
* 61 Ορν
* 62 Πα-ντε-Καλαί
* 63 Πουί-ντε-Ντομ
* 64 Ατλαντικά Πυρηναία
* 65 Άνω Πυρηναία
* 66 Ανατολικά Πυρηναία
* 67 Κάτω Ρήνος
* 68 Άνω Ρήνος
* 69 Ρον
* 70 Ωτ-Σον
* 71 Σον-ε-Λουάρ
* 72 Σαρτ
* 73 Σαβοΐα
* 74 Άνω Σαβοΐα
* 75 Παρίσι
* 76 Σεν-Μαριτίμ
* 77 Σεν-ε-Μαρν
* 78 Ιβλίν
* 79 Ντε-Σεβρ
* 80 Σομ
* 81 Ταρν
* 82 Ταρν-ε-Γκαρόν
* 83 Βαρ
* 84 Βωκλύζ
* 85 Βαντέ
* 86 Βιέν
* 87 Ωτ-Βιέν
* 88 Βοζ
* 89 Ιόν
* 90 Έδαφος του Μπελφόρ
* 91 Εσόν
* 92 Ω-ντε-Σεν
* 93 Σεν-Σαιν-Ντενί
* 94 Βαλ-ντε-Μαρν
* 95 Βαλ-ντ'Ουάζ

Υπερπόντιοι νομοί
971 Γουαδελούπη
972 Μαρτινίκα
973 Γαλλική Γουιάνα
974 Ρεϋνιόν
976 Μαγιότ |

 |

|  |  |
| --- | --- |
| 

|  |
| --- |
| * Πύλη:Γαλλία
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 125141593
* LCCN: n2001023166
* ISNI: 0000 0001 0720 8566
* GND: 4451433-5
* SUDOC: 028178726
* NKC: ge134496

 |

 |